CIMBTรุกงานตปท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

.โพสต์ทูเดย์ — ซีไอเอ็มบี ไทย รุกงานต่างประเทศเป็นผู้ประสานงานให้บริษัทลูกศรีตรังฯ กู้เงินซีไอเอ็มบี ไนอาก้า อินโดนีเซีย 7.5 ล้านเหรียญ
นางดวงพร สุจริตานุวัต รองกรรมการผู้จัดการใหญ่ สายบรรษัทธุรกิจ ธนาคารซีไอเอ็มบี ไทย (CIMBT) เปิดเผยว่า CIMBT ประสบความสำเร็จในการเป็นผู้ประสานงาน (Arranger) เพื่อจัดหาแหล่งเงินทุนหมุนเวียนระหว่างธนาคารซีไอเอ็มบี ไนอาก้า ประเทศอินโดนีเซีย และบริษัท PT. Star Rubber บริษัทในเครือของบริษัท ศรีตรัง แอโกร อินดัสตรี (STA)
“CIMBT หนึ่งในเครือข่ายของกลุ่มซีไอเอ็มบี ประสานพลังให้บริการทางการเงินแบบครบวงจรในระดับภูมิภาคนี้” นางดวงพร กล่าว
นายกิติชัย สินเจริญกุล กรรมการ STA กล่าวว่า CIMBT เป็นผู้ประสานเงินกู้มูลค่า 7.5 ล้านเหรียญสหรัฐ หรือประมาณ 250 ล้านบาท เพื่อใช้เป็นเงินทุนหมุนเวียนของโรงงานในอินโดนีเซียแห่งที่ 2 กำลังการผลิต 3 หมื่นตัน
“CIMBT เป็นผู้ประสานงานเงินกู้ให้โดยไม่มีค่าใช้จ่ายเพราะ STAเป็นลูกค้ามานาน ตอนนี้มีวงเงินกู้ยืมเกือบ 1,000 ล้านบาท” นายกิติชัย กล่าว
สำหรับยอดขายในไตรมาส 2 ปีนี้ คาดว่าจะใกล้เคียงกับไตรมาสแรกเกือบ 2 หมื่นล้านบาท ส่วนราคายางที่ลดลงในขณะนี้จะมีผลในครึ่งปีหลัง